kang medal saking djawi kita, ingkang adatipoen busipoen langkoeng awon. 
Kados ingkang njerat karangan poenika oegi kepeksa migoenakaken bus B. V. 
M., margi ngemoeti grijanipoen tebih saking papanipoen njamboet damel (5 -6 K. 
M.; awas nglebet kita!!) Margi djiwa Katoelik ing Betawi boten kirang saking 
10.000 mila jejasan Katoelik oegi nglegaken. Inggih leres kala-kala wonten 
oedoer, nanging pakarjan ingkang medal saking karoekoenan gotrah Katoelik 
kerep damel éringipoen golongan sanés. Kerep sanget ing kathedraal ing aloen - 
aloen singa (klebet jejasan ingkang adi pijambak ing sa-Indonesia, déné 
wangoenipoen gothiek) kanggé waton ngelokaken jen golongan Katoelik poenika 
pantjen soegih, mila.... radi getir prijantoen..... mila wonten méntjokipoen jen 
kakabaraken katah tijang dados Katoelik margi mélik banda „zie maar, de 
Katholieken hebben altijd mooie kerken," koela mireng oekara makaten poenika 
goemoedjeng, nanging kanggé gentos nempiling kok radi boten adakan 
pirantosipoen, — nanging koela inggih boten kasoepen bilih golongan R. K. mila 
ageng pijambak ing sadonja. Wonten ing kalangan ném-néman Indonesia, ratjak- 
ratjak margi bedabedaning dialect, Djawi, Batak, Soenda, Sangir, Minahasa, basa 
ingkang adakan ladjeng basa Walandi. Saderek Batak wonten Betawi adat saged 
angsal papan saé, awit ingkang katah wanter, sarta ratjakratjak watakipoen 
memper tijang Djerman, basanipoen antep, paketjapanipoen rikat, pawakan saé 
sembada, kekel, kijat. Bintang Timoer, Nera lan pakaran san&sipoen malih sadaja 


sami adanipoen saderék Batak. Kantja Djawi anteng-anteng namoeng saben 
anteng adat blandjanipoen inggil: commies anoe, commies anoe! Koela sampoen 
naté nepangi prijantoen barès, mendel, pesadja, sareng linton adres: R. anoe, 
commies anoe. Manah koela kepranan. Kaoetamèn Djawi wonten poendi? 
ketawis, mendel, nanging ngintjik! Kosok-wangsoelipoen tijang Djawi wonten 
Betawi kerep dipoenwadani: Djawa pemadatan. Pantjèn makaten, badanipoen 
tijang Betawi saé-saé, (ratjak langkoeng saé tinimbang tijang Djawi tengah) 
saras, jekap ingkang kateda. Ing tengah kita pandoeng kenging kaseboet boten 
wonten. Saradadoe, oepas, conducteur, poenggawa kantor lan setasijoen katah 
Djawinipoen. Tjeta malih sareng wonten pasar gambir, panggénan wajang kebak, 
boten amot, tanda Betawi djiwanipoen saking Djawi tengah katah (entree f 0,50 
lan f 1, —). Jen menganggé tjara kilénan, djalera, estria, angel pembatangipoen, 
poenapa Indo, Tionghoa, Batak, Soenda, Djawi, Mlajoe, angel. Mila boten mokal 
jèn basa Walandi ladjeng ketengen. Sanès dinten kaatoeraken bab defensie lan 
roemambatipoen agami Katoelik dateng tijang priboemi wonten ing telatah 
Betawi. Sapoenika ngaso semanten roemijin. 


OERAP-SARI Petikan saking serat-serat kabar sanès. KABAR KATHOLIEK. 
Grija retret „Girisanta." Atrap banon ingkang kawitan. Kala Djoemoewah 3 
Oktober, djam 9% éndjing, Grija Retrèt (Retraitenhuis): , Girisanta" (Semarang) 
dipoentrapi banon ingkang kawitan. Ingkang andjenengi pandjenenganipoen P. 
Superior Van Kalken, para ngoelama saking poendi-poendi, poenapadéné 
wandawa Katholiek Djawi, Wlandi, Tionghoa pintenpinten. Grija Retrèt poenika 
doenoengipoen angongkang margi ageng Oengaran — Bawèn, djembaring 
pémahanipoen 4% baoe; poenika ingkang dipoenadegi grija 2600 — 2700 M?. 
Grija retret poenika waoe kamaripoen 30. Déné ingkang mangagengi 
panggarapipoen, t. Kleiverda ing Semarang. mBokmanawi kémawon béndjing 
tengah-tengahanipoen woelan Maart 1931, sampoen rampoeng. Grédja énggal. 
Ing Ngajogjakarta. Taoen poenika ing kalangan Missie Djawi katah Grédja enggal 
djoemedoel. Ing Ngajogjakarta, kawartos inggih badé jasa Grédja enggal malih 
ingkang dados kembaranipoen Grédja ing Kota Baroe. 


Missie Djawi Wétan. Wiwit tanggal 8 Oktober pandjenenganipoen P. Emanuel 
Stultiéns kapindah saking Djember dateng Malang. Ingkang anggentosi 
nindakaken pakarjanipoen, moemoelang tetijang ndoesoen, pandjenenganipoen 
P. Vloedt Malang. Zustersschool Semarang. Pandjenenganipoen Zusters 
Franciscanessen ing Semarang ambikak sakolahan fröbel toewin lagere school 
wonten Bodjong. KABAR OEMOEM INDONESIA. BODJONEGORO. Saking 
pambantoe Sw. Tm. Ngendat, djalaran ....... Ing district Ngoempak Kalitidoe 
djadjahan kita Bodjonegoro wonten kawontenan ingkang anèh. Dèrèng dangoe 
poenika kita ngabaraken, manawi ing district Ngoempak sampoen awis tijang 
batjok - batjokan, nanging kita kepeksa ngabaraken gentosipoen i. p. main 
pentoeng. Kala t. t. 19 Sept. poenika M. Roesmani, Schatter pandhuisdienst 
Kalitidoe badé noeweni sadèrèkipoen èstri ingkang sakit wonten ing kita 
Bodjonegoro. Wonten ing margi kaendeg ing M. Sastrasoedéwa, beheerder 
Houtstapelplaats Sem Liem Kongsie. Boten sronto-sronto wonten pentoeng 
kadjeng kesambi + middellijn 15 cM pandjang 3/4 M dawah ing lengenipoen M. 
Schatter, ingkang dados lan poetoengipoen. Ingkang mentoeng Waker-ipoen Mas 


beheer der nama Tirtoredjo. Poen Schatter boten &stoe dateng Bj. nanging 
kapeksa sakit pijambak wonten ing ndistrickan. Ewasamanten kapeksa inggih 
dateng Bj. ngitjipi ngamar sakit. Oeroesan kaoeroes wonten ing district. Kala t. t. 
28 Sept. poenika, dados nembé 9 dintenipoen M. Schatter— M. beheerder inggih 
noetoeti dateng grija sakit, nanging sampoen dados lajon. Menggah kabar - 
kabaripoen makaten: Ing satoenggiling dinten M. beheerder betah arta, oetoesan 
nggantosaken gelangipoen ingkang èstri pak Tirtoredjo, wakeripoen dateng 
pegantosan. Pak Tirtoredjo wonten ing ngrikoe tampi temboeng-temboeng 
saking M. Schatter ingkang boten sakétja kamirengaken toemoedjoe dateng M. 
beheerder. Sasampoenipoen gantos, Tirtoredjo repotan bendaranipoen, 
ngandaraken tetemboengan ingkang kapireng waoe. „Gelang kok digadékaké, 
mbok oentoené bodjoné kaé ditetek digaèkaké mréné, oentoené rak ja emas 
ta??" M. Beheerder ladjeng mrekitik mireng tetemboengan ingkang sanget 
nenghina poenika ladjeng wonten poetoesan, soepados manawi pijambakipoen 
gineman kalijan M. Schater, Tirtoredjo waoe énggal mentoenga penjakit 
nggantosan poenika. Kedadosan: Nalika M. Schatter bade kesahan dateng Bj. 
toewi saderekipoen sakit, dipoenendeg mas beheerder, ingkang ladjeng 
kasoembang pak Tirto mawi pentoeng kesambi poenika, moetoengaken baoe 
kiwa, Rèhning sadaja poenika sampoen kadoemoegèn, lan M. Schatter sampoen 
nggrija sakit ing Bj., M. Beheerder pitakèn ngalèr - ngidoel dateng saderèk- 
saderèk ingkang sampoen saé, ngandaraken sadaja kawontenanipoen. Para 
sadèrèk malah sami nglepataken dateng tindak makaten poenika. Antawis 4 
dintenipoen M. beteerder dateng Sbg., kilap dateng poendi? Njipeng ngantos 3 
daloe, Sawangsoelipoen saking Sbg. inggih taksih nglelipoer manah takèn-takèn 
dateng sadèrèk-sadèrèk malih, moefakatan ! Wangsoelan taksih sami kalijan 
roemijin kémawon, damel boten tentreming manahipoen M. Beheerder. Kotjapa: 
Saking djoedeging manah, kala minggoe éndjing t. t. 28 Sept. wantji djam 5 lan 
ingkang èstri ladjeng kapoerih nggodog wédang, pijambakipoen taksih saréan. 
Sareng tinilar ingkang èstri badé raoep, l.s. mas beheerder djingkroeng oewek 
tenggokipoen mawi pennemes, dereng saged sampoerna. Prakawis ramé wonten 
ing nggrija, para maos saged nginten pijambak. Woesana mas Beheerder 
katoempakaken montor bade kabekta dateng Bj, ing nglebeting montor M. 
beheerder dados lajon, kateroesaken kaemot dateng Bj. Kita mireng, menggaha 
m. beheerder taksih gesang ing dinten minggoe poenika badé katjepeng déning 
politie, nanging rèhning sampoen nggeblas, dados inggih kapeksa boten dipoen 
menapakmenapakaken. Sasampoening kapriksa toean Dokter lajon badé 
dipoenemot ing montor kabekta wangsoel dateng Kalitidoe, nanging sawenehing 
mon 


tor kados déning staking boten wonten ingkang sami poeroen ngemot (adjrih 
dateng goegon toehon). Woesananipoen meksa inggih saged dateng doemoegi 
Kalitidoe lan kadoenoengaken pisan wonten ing makaman. Ngendatipoen mas 
beheerder poenika taksih dados pitakénan? Poenapa roemaos isin?? Poenapa 
nganggé arta kas?? Poenika kita dèrèng saged namtokaken, mila gentosi 
onderzoek roemijin. Sinten ingkang roemaos menang? Sinaosa taksih sakit 
baoenipoen rak inggih mas schatter ta!? Nanging manawi temboeng? menghina 
kaseboet nginggil poenika leres, lan ingkang andjalari pedjahipoen m. 


beheerder, — kita ngatoeri ènget dateng M. Schatter sampoen sok ngempakaken 
tetemboengan kasar ngerèkaken manah makaten malih, djer pantesipoen 
schatter makaten rak ingkang kedah saged ngemong dateng tijang ingkang 
badé nggantosaken ta!? Poenika manawi kagalih dateng panginggil inggih 
mangga nanging koela namoeng ngatoeri pènget lo!?*) Njawa-njawa andjal. 
Kita mireng saking tijang ingkang kénging kapitados bilih roemijin makaman ing 
kampoeng Soembang poenika dados soesoehing ketekketek. Ing wantji daloe 
ketèk-ketèk waoe adamel rerisak ingkang boten samestinipoen wonten ing 
sakiwatengenipoen makaman ngrikoe, ngantos tetijang ingkang gadah pategilan 
ing satjelakipoen soesoeh ébliséblis kasebat sami boten poeroen nggarap 
tegilipoen awit boten sandé temtoe dipoenresahi ketek? waoe. Tetijang ingkang 
sami gegrija ing sakiwa-tengenipoen oegi ngraos geli manahipoen, djer sang 
pengrampèk poenika pantjèn tjlimoet saèstoe, ngantos poeroen mendet bekakas 
pawon poenapa ingkang moeroegaken dados tjotonipoen tijang gegrijan. 
Doemadakan wonten ingkang gadah tékad rekès dateng pengageng amrih para 
tjlemer poenika saged itjal. Nalika dinten Slasa tg. 26 lan Kemis tg. 28 Aug. 1930 
politie-opziener lan veldpolities 2 sami mbekta sendjata nloesoep-nloesoep ing 
greng-greng badé njirnakaken sadaja pengrisak kaamanan poenika. Oengeling 
sendjata boten wonten kendat-kendatipoen. Andjaling njawa-njawa waoe saking 
wadagipoen kados déné oetjoeling mimis saking sendjatanipoen. Poenapa taksih 
satoenggal kalih ngkang taksih kanggénan njawa, kita boten patosa mredoeli, 
nanging sampoen jakin sanget bilih ing kampoeng Soembang sapoenika katingal 
aman, lan tetijang sami njrempeng nggarap pategilanipoen. Memoedji sageda 
kasil katah! Andjawi saking poenika, grenggreng waoe sapoenikanipoen 
sampoen katah ingkang sami kababadan. Oepami sadaja greng-greng ing kita 
dipoenmakatenaken kadospoendi? Rak langkoeng saé ta? Prakawis poenika 
moegi kagaliha déning ingkang kagoengan wadjib, djer saking pemanahan kita, 
kados boten jakoek manawi ing kita karésidénan taksih katah deling- 
delingipoen?*) Djiwa tanah Djawi. Tjatetan voorloopig manoet Volkstelling 
nembé poenika, djiwa ing tanah Djawi lan Madoera, wonten 41.264.626. Mangka 
kala taoen 1920 djiwa waoe (Indonesiérs lan bangsa mantja) wonten 34.984.171. 
Dados mindak nem joeta langkoeng. Manawi kagolongaken sapropinsi-sapropinsi 
mekaten: 1930 1920 9.207.147. Djw. Kilen 11.321.182. 11.224.855. 9.905.080. 
Djw. Tengah Djw. Wétan 14.604.360. 12.539.583. Soerakarta 2.565.772. 
2.049.547. Ngajogjakarta 1.548.457. 1.282.815. Manawi karatjak, ketelipoen 
djiwa ing tanah Djawi, saben 1 K.M.? ¡si djiwa 310. Bilih katanding kalijan keteling 
djiwa ing tanah mantja, kados ing ngandap poenikan: Nederland tn. '28:226 a 
K.M.? Djerman tn. 27:135. W.V. Saksen tn. '27:336. Belgi tn. '27:259. Baritanijah 
tn. '26:259. Itali tn. '27:132. Eur. Rusland tn. 26:25. Djepang tn '28:163 Hind. - 
Inggris tn. '21:68. W. V. Bengalen tn. '21:235. Elektris lan laré-laré. Saking 
Biro Onderwijsraad, redaksi tampi pawartos soeraosipoen; Toewan Jan Teders, 
sakedap malih dateng wonten Indonesia. Wonten ngriki sawatawis woelan. Jan 
Te 


*) Panjoewoen koela, béndjing malih manawi damel pakabaran, koela atoeri 
ingkang ringkes. (Red.) 


ONTJEN SEKAR GAMBIR MELATI. HEM.......... POENAPA LESTANTOEN 
MAKATEN KÉMAWON? 


Pétangan djiwa, sampoen kapengker. Volkstelling sampoen rampoeng; kadjeng 
koela: pandamelanipoen momentteller lan periodeteller sampoen telas. Betawi 
namoeng kantoen mangsakipoen. Margi Volkstelling, Paréntah badé ngoeningani 
djiwaning kawoela. Badé pirsa kawontenanipoen. Badé damang tjatjahipoen 
ingkang nganggoer, Iss. Satemah, toemrap Paréntah, manoet pangandikanipoen 
pijambak, badé anggampilaken panjepengipoen kemoedining papréntahan. 
Toemrap kita ingkang dipoenpétang; para djoeroe moedining pergerakan, 
Volkstelling waoe inggih wonten pikantoekipoen. Kadjawi tjalon bati anjoemerepi 
sapinten tjajahipoen djiwa Indonesia dalah kawontenanipoen, wekdal sapoenika 
kémawon sampoen bati saged njoemerepi kawontenan ingkang pantes kita 
kepèki. Pantes kita tjateti wonten ing tjatetan prakawis-prakawis ingkang kedah 
katindakaken. Pantes kita dèkèkaken wonten werkprogram kita. Djer, 
Volkstelling ingkang nembé kalampah poenika, anedahaken kawontenan? 
ingkang boten pantes dados kantining kamadjengan. Wonten kawontenan - 
kawontenan ingkang ngisin-isini. Mangga, pandjenengan panggalih! Manoet 
tjarijosipoen De Malanger gandèng kalijan dinten momenttelling kala malem 
Rebo Wagé 7/8 Oktober, ing doesoen Karangsari (Malang Kidoel) wonten 
pawartos ingkang adamel mirising tijang. Gotèking ngakatah, ing dinten waoe, 
badé wonten boeta dawah toemoeroen saking nglangit sarta badé anjaploki 
tetijang ing doesoen ngrikoe. Sanadjan administratoer ing satjelakipoen ngrikoe, 
loemantar mandormandoripoen, poenapa déné golongan prijantoen pangrèh 
pradja anggenah-genahaken doranipoen kabar ngaja wara waoe, éwadéné 
inggih neksa wonten kadadosan ingkang kirang prajogi. Malah soemebaring 
pawartos, ing grijanipoen petinggi (loerah) doesoen Karangsari wonten 
gambaripoen boeta waoe. Woedjoedipoen: gambar Wlandi, oentoenipoen 
anggegilani. Tanganipoen awoedjoed: tjakar pandjang-pandjang, anjengkerem 
potlot. Margi soemebaring pawartos njedihaken waoe, ladjeng anoewoehaken 
lalampahan „memelas". Kadosta: ing doesoen Sempol (Malang Kidoel), wonten 
tijang ngendat, inggih margi adjrih dipoentjaplok boeta. Satoenggiling mantri 
goeroe, ing Pagelaran (Malang Kidoel) ingkang wonten ngrikoe sakalangkoeng 
sinoeba-soeba, gandeng kalijan timboeling lalampahan ing dinten „Rebo Wagé" 
waoe, ladjeng anjarijosi tijang - tijang soepados toemoenten angagengna dikiran 
kémawon. Ing doesoen Bandoengredja toewin Balewarti, wonten tijang 
sawatawis anjadèni radja kaja toewin grijanipoen. Preloenipoen soepados 
samangsa kadatengan boeta saèstoe, boten angreribedi..... Malih! Serat kabar 
Bahagia, tanggal 11 Oktober poenika, tampi pawartos saking pambantoenipoen 
ing Brebes, makaten: Seorang pendoedoek di dessa Djogolempeni, onderdistrict 
Wonosari (Brebes) bernama Soerio, telah mengandjoeri pada pendoedoek 
Indonesier di onderdistrict Djatibarang bahwa barang siapa jang soedah 
dihitoeng oleh Volkstelling tentoe akan mati. Akan tetapi orang dapat menjingkiri 
itoe ,mati" apa bila mereka soeka menoeroet nasehatnja Soerio jang dengan 
segala senang hati akan mengantar mereka pergi ke perigi soetji di 
Doekoehtoeri, district Adiwerno dimana mereka haroes mandi dan ditoenggoei 
oleh Soerio. Tiap-tiap orang jang dihantar keperigi itoe haroes membajar pada 


Soerio paling sadikit f 0,50. Menoeroet dari katanja sendiri malah telah ada 
orang jang karena 


dari terima kasihnja telah memberi wang f 50.— kepadanja. Perkara ini sekarang 
telah terdengar oleh ass. wedono di Djatibarang dan di selidiki. Kadjawi makaten, 
taksih katah pawartos-pawartos lalawora, gandeng kalijan wontenipoen 
Volkstelling. Saderek! Tjonto-tjonto ing nginggil, soeka piwoelang ageng dateng 
kita. Dateng sinten kémawon ingkang sedya ngadjengaken bangsanipoen 
Wonten ing Swara Tama tanggal 3 lan 10 Oktober, koela sampoen angatoeraken 
sasakit Indonesia kalih warni i.p. sasakit ngebreh rojal-rojalan, toewin ngemah- 
émahaken laré taksih kenèmen. Djangkepipoen kaping tiga, — gegandéngan 
kalijan Volkstelling nembé poenika — koela ngatoeraken sasakit goegon toehon; 
ngandelan! Sampoen tétéla, doemoegi titimangsa poenika, bangsa kita katah 
sanget ingkang goegon toehonipoen taksih kandel. Ingkang makaten waoe, 
tetep ngoejiwani toemrap adjengipoen Indonesia! Koela boten maiben bilih 
bangsa kita inggih sampoen katah ingkang dados sardjana poetoes sawarnining 
kawroeh. Katah ingkang sampoen saged nawoeng kridaning djaman. Katah 
ingkang sampoen aseseboetan mèster, doktor, propèsor. Katah ingkang 
sampoen djempol! Namoeng ènget, ingkang nama Indonesiérs poenika boten 
namoeng kaoem djempolan kemawon. Malah saperangan ageng, kaoem tani, 
kaoem ndoesoen! Manawi Indonesia ingkang madjeng namoeng sapérangan, 
sanèsipoen taksih kalimpoet, poenika koetjiwa! Menggaha tradjoe taksik bot-sih. 
Menggaha tijang mladjeng kesrimpoeng! Manoet tjarijosipoen De Malanger 
kaseboet nginggil, katjarijosaken wonten mantri goeroe ingkang katoet kedajan 
„boeta". Manawi kabar poenika temen anggoemoenaken! Mantri goeroe; djoeroe 
anggoela-wentah! Koela ladjeng kengetan djaman kjahi Pentet, kjahi Bedor. Kala 
semanten kawartos inggih katah para winasis Indonesiér, neda sabdanioen kjahi 
kakalih poenika. Malah kala semanten, s. k. Mataram ladjeng angétjé-étje: „... 
kaja ngono kok andjaloek mardika!" Temen-botenipoen pawartos manri goeroe 
waoe, koela borongaken. Nanging, .. . kawontenan ingkang taksih soemrambah, 
amedjang koela, bilih: ing windoe poenika taksih katah para terpeladjar nganggé 
ngelmoe „goegontoehon". Taksih katah sanget ing kang emoh dokter, ngarepi 
Bedor, Pentèt. Malah inggih wonten panoentoen pergerakan, ingkang angendel- 
endelaken petèking noedjoem. Manawi ingkang noentoen, ingkang terpeladjar, 
taksih makaten, iba ingkang dipoentoentoen: kaoem ndoesoen, kaoem tani, 
kaoem krama, kaoem bodo. Sanadjan kawontenan „boeto idjo” Iss. waoe, boten 
ngitjal aken wewenang kita neda kamardikaning Indonesia, éwadéné inggih 
tetep kawontenan ingkang boten patoet; ngisin- isini! Nitik djoemedoeling aksi 
kamadjengan, aksi kamardikan, ing talatah Indonesia, mila sampoen kala 
mangsanipoen, para pangandjoer, para goeroe Iss. sami toemandang 
sarosanipoen ndokteri sasakit waoe. Langkoeng anderpati tinimbang waoe- 
waoenipoen! Mangga, sinten ingkang tinarboeka, ladjeng anjepenga wadoeng, 
petel, kanggé ambabadi „wana goegon-toehon" ing Indonesia! Kumuningsaselé, 
12 Okt. '30. Taklim: Patjar Mérah. 


CORRESPONDENTIE. 


Saking Red. Kita sampoen tampi karangan-karangan saking: C. C. Solo: Tjobolo 
Bagelén; Moedatanja; H. Tjitra. Abn. 759; Bremana; Abn. 656; Blambangan; Abn. 
760; Singgih: A. S. H.; nanging saking katahing poen kopi dereng saged matjak. 
Saking Adm. Abn. 77; 199: kanggé taoen '30 sampoen sah babar pisan. K. W. 
Salatiga: Abn. 582 kanggé taoen '30 mila taksih kirang f 1,12”. Abn. poenika 
nomeripoen: 475. Abn. 474: Inggih sampoen. Nanging poenika waoe lantaran K. 
W. Salatiga kita namoeng tampi f 1,50 kanggé woelan Juli. Aug. lan Sept. '30. 


